**ЧИТАЛИЩЕ „СВЕТЛИНА-1928“ с.ГОРНИ ЛОЗЕН**

*1151, с.Горни Лозен, ул.“Янко Панайотов“ №28, тел. 02992 6014*

**ОТЧЕТЕН ДОКЛАД**

**за дейността на Народно читалище „Светлина-1928г. през 2023 година**

Народно читалище „Светлина-1928г.” Горни Лозен е юридическо лице с нестопанска цел, с адрес на управление: село Лозен, ул.Янко Панайотов 29, регистрирано в Агенцията по вписванията с ЕИК: 000672183

Читалището организира своята дейност като спазва основните принципи в Закона за народните читалища, ръководи се от върховен орган – Общото събрание и от читалищно настоятелство.

Към 31.12.2023 година в читалището работят четирима служители: секретар, библиотекар, организатор и чистач.

Основната дейност на читалището е културна.

Негови цели са:

* + - * Развитие и подпомагане на любителското художествено творчество.
			* Развитие на библиотечната дейност.
			* Превръщане на читалището в основен информационен център.
			* Съхраняване и популяризиране на местните традиции и обичаи.

През изтеклата 2023 г. дейността на читалището се извършваше с активното участие на служителите на читалището, на Настоятелството, на ръководителите на групи, на самодейците и на родителите на децата, посещаващи читалището.

**I.Художествена самодейност:**

През изтеклата 2023 година в читалището се подготвиха и организираха всички традиционни местни празници и обичаи, . Василовден, Бабинден и Сирни заговезни. Лазарица, Цветница, Благовещение, Тодоровден, Еньовден, Великден, Гергьовден, 24 май – Ден на славянската писменост и култура, 1 юни – Ден на детето, Фестивала на певческото и танцовото изкуство, 1 ноември – Ден на народните будители, и Коледуване.

През 2023 година, самодейните групи от читалището имаха многобройни изяви в провеждащите се онлайн фолклорни фестивали, конкурси и събори. Женската група за автентичен фолклор, Младежката певческа група за автентичен фолклор, Детската певческа група за автентичен фолклор, Групите за обреден фолклор, Детския танцов състав, Младежкия танцов състав, Клуба по народни хора, в:

* Участие на детската певческа група в Храмов празник на църквата „Св.Атанасий Велики” с. Лозен
* Детска певческа група се включи в посрещането на мощите на Св.Георги в храм „ Св. Атанасии Велики” с. Лозен
* Младежкия танцов състав и клуба по народни танци взеха участие във Фолклорен фестивал с „Песен и танц в Панчарево”
* Детския танцов състав участва в Шопско надиграване с.Долни Богров
* Жени от певческата група гостуваха на Българската Екзархия в Истамбул Турция
* Два пролетни концерта
* участие на младежкия танцов състав в благотворителен концерт „Седянка” в подкрепата на читалище Просвета с. Долни Пасарел
* 1-ви юни ден да детето
* XIX-ти Фолклорен фестивал на певческото и танцово изкуство, с.Лозен участие на всички самодейци, организацията и реализирането на фестивала е от читалището със съдействието на Кметство Лозен
* Покана за празника на квартал Подуене на Младежкия танцов състав
* Двадесети фолклорен фестивал „Шопска песен” с.Локорско с представяне на Двете женски певчески групи, Детския танцов състав и Младежкия танцов състав Специална награда за МТС и второ място за ДТС
* Международен фолклорен фестивал”Цветна плетеница” Бухово съвместно с НЧ”Просвета 1929” с. Д.Пасарел, отличени със Специална грамота
* Покана на нашите приятели от гр.Чачак-Сърбия в Фолклорния фестивал „ Совчара и каблара”. След гостуване на КУД ФРА по-миналата година бяха поканени от Младен Ристанович. Посрещнати бяхме в дома на Ристанович. Организирана бе разходка в центъра в центъра на гр.Чачак и посещение на Историческия мизеи на града.
* Участие на Младежкия танцов състав в Международния фолклорен фестивал „Летен БулФест” гр. Будапеща – Унгария. Представянето бе на ниво, състава бе отличен с плакет и грамота. Самодейците посетиха забележителности в града и пътуваха по река Дунав с корабче.
* Женската певческа група заедно с клуба по народни танци БГ Денс Димитрови в Фолклорен фестивал „Бул Дейманд” е гр. Прага-Чехия
* Детския танцов състав и Женска певческа група взеха участие във XXII Фолклорен фестивал „При шопите в Казичене” певческата група бе отличени са с първо място, а детския тансов състав с второ
* Покана от читалище „Просвета” към Българската църква СВ. ВМЧК Георги” гр. Одрин-Турция на Женската певческа група по повод Деня на народните будители.
* Коледен концерт по случай 95 години читалище Светлина
* Детската певческа група бе поканена в Читалище Факел на Коледен концерт

Участията на танцовите състави и певческите групи извън страната са пет на брой, във всички участия самодейните групи заслужено получиха медали, дипломи, грамоти, плакети и други награди. От читалището за успехите си втората група на детския танцов състав бе заведена на екскурзия до гр.Етрополе, женските певчески групи и младежкия танцов състав бяха на екскурзия до гр. Гоце Делчев, като транспорта се пое от читалището като награда за успешния сезон.

**II.Групи и школи:**

1. Женска певческа група за автентичен фолклор с ръководител Цветанка Петрова
2. Младежка певческа група за автентичен фолклор с ръководител Цветанка Петрова
3. Детска певческа група за автентичен фолклор с ръководител Цветанка Петрова
4. Група за обреден фолклор – пресъздаване на обичаи с ръководител Цветелина Сидерова
5. Групи за обреден фолклор с ръководител Цветанка Петрова и Цветелина Сидерова, Валерия Матейна
* Лазарки
* Коледари
1. Детски Танцов състав с ръководител Георги Георгиев и корепетитор Денис Колев
2. Клуб за народни хора с ръководител Николай Димитров:
* Възрастни начинаещи
* Възрастни напреднали
1. Клуб” Градина бика дом” с ръководител Валерия Матейна и Цветанка Сиракова
2. Клуб „Сръчни ръце” с ръководител Цветелина Сидерова
3. Клуб „Книжни приключения” с ръководител Цветанка Сиракова
4. Клуб „ Млад краевед” – ръководител Цветелина Сидерово
5. Клуб „Българско везмо” – ръководител Валерия Матейна

**III.Библиотека:**

В момента библиотеката разполага с 9299 библиотечни документа. През изтеклата година отчислените томове са183. За изминалата година от частни дарения са постъпили 121 тома на стойност 1511 лв./ и закупени нови книги по проект на Министерството на културата – 76 тома на стойност 949 лв., книги по абонамент 22 на брой на стойност 149 лв и от собствени средства 24 тома на стойност 470 лв.от .или общо 243 тома книги на стойност 3079 лв. Броят на читателите п за 2023 година са 161 , на посещенията – 3048 , и заетите библиотечни документи за 2023 г. са

8108 тома книги.

 Продължава поддържането на фейсбук страница Каталог на книги в библиотеката на НЧ"Светлина-1928" Горни Лозен в която са качени най-новите книги придружени с кратка анотация. Страницата остава като помощно средство за по лесно запознаване на читателите с новите попълнения в библиотеката. Направени са 35 библиотечни справки предимно за учащи се, в различни области на науката и културата. През 2023 г., всички бележити дати, годишнини, национални, традиционни и местни празници се отбелязаха с витрини в библиотеката така и онлайн.През месец Април, традиционната среща с първокласниците от 201 ОУ „Св.св Кирил и Методий” с цел запознаване с библиотеката, се проведе. През цялата година индивидуално се оказваше помощ на студенти при писането на курсови и дипломни работи.

**IV. Участия в проекти:**

 През 2023 година, читалището кандидатства по Програма „Българските библиотеки – съвременни центрове за четене и информираност-2023” в която беше одобрено и получи финансиране, но реализиран през 2024г.

Децата участници в обичая Лазаруване бяха записани от Ани маринова, водеща на предаването „Детско БНТ”. Те представиха обичая лазаруване в ефира на радио Христо Ботев.

**V. Материална база:**

 През изтеклата 2023 година поради липса на средства не беше направено нищо за подобряване материалната база на читалището, освен частични ремонтни дейности.

През изминалата година гардероба на читалището бяха ушити:

* 1 нов литак за танцовия състав,
* Бяха закупени 10 северняшки ризи, от Коледарите към читалището
* 10 бр. черни пояса,
* 4 бр. ямурлука – дарение от БГ Денс Димитрови
* 10 бр. плетени вълнени чорапи за шопските носии – дарение от БГ Денс Димитрови

За попълване на озвучаването при репетиции беше закупен малък пулт

и безжични микрофони за ползване при концерти.